Szám: 1-2/2015. 3. sz. napirend anyaga

**ELŐTERJESZTÉS**

***Zalaszentgrót Város Önkormányzata Képviselő-testületének***

***2015. január 29-i rendes ülésére***

**Tárgy**: Zalaszentgrót Város Önkormányzat Képviselő-testületének Szervezeti és Működési Szabályzatáról szóló 25/2014. (XI. 28.) számú önkormányzati rendeletének módosítása

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 74.-79-§-ai tartalmazzák az alpolgármesteri tisztség betöltésére, valamint a megválasztására vonatkozó rendelkezéseket.

A hivatkozott szakaszok alapján az alpolgármester megválasztására a polgármester javaslatára, titkos szavazással, minősített többséggel kerülhet sor. A polgármester helyettesítésére, munkájának segítésére egy alpolgármestert, főpolgármester-helyettest, a megye közgyűlése alelnököt (a továbbiakban együtt: alpolgármester) választ, több alpolgármestert választhat. A képviselő-testület legalább egy alpolgármestert saját tagjai közül választ meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg.

Zalaszentgrót Város Önkormányzat Képviselő-testület Szervezeti és Működési Szabályzatról szóló 25/2014.(XI. 28.) önkormányzati rendelet (a továbbiakban: SZMSZ) 55. §-a rendelkezik az alpolgármesteri tisztség betöltéséről.

Zalaszentgrót Város életében az alpolgármesteri tisztséget eddig minden alkalommal egy fő alpolgármester töltötte be. A Mötv. 74.§ (1) bekezdése lehetőséget teremt arra, hogy 2 alpolgármester megválasztására kerüljön sor. A jelenlegi SZMSZ egy alpolgármester nevesít, ezért a rendeletet először módosítani szükséges, hogy a képviselő-testület két alpolgármestert választhasson.

A két alpolgármester megválasztását lehetővé tevő SZMSZ-módosítás jelen előterjesztés 1. számú mellékletét képezi.

**Előzetes hatásvizsgálat a rendelethez:**

A jogalkotásról szóló 2010. évi CXXX. törvény 17. § (1) bekezdése alapján az alábbiakról tájékoztatom a tisztelt Képviselő-testületet:

A rendelettervezet jelentősnek ítélt hatásai:

A társadalmi és gazdasági hatásvizsgálat kapcsán megállapítható, hogy a rendelet tervezett módosítása megteremti a két alpolgármester megválasztásának lehetőségét. Az adminisztratív terhek a rendelet módosítását követően nem változnak. A rendelet módosítása környezeti és egészségi hatással nem jár.

A rendelet megalkotásának szükségessége, a jogalkotás elmaradásának várható következményei:

A rendelet módosítást az alpolgármesteri tisztség két fő által történő betöltése teszi szükségessé, amelynek elmaradása okán a hatályos Szervezeti és Működési Szabályzat valamint a képviselő-testület által meghozott döntés összhangja nem teremthető meg.

A rendelet alkalmazásához szükséges személyi, szervezeti, tárgyi és pénzügyi feltételek:

Az új szabályok alkalmazásához, végrehajtásához nem szükségesek újabb munkaszervezési és pénzügyi intézkedések, a végrehajtáshoz szükséges feltételek személyi, szervezeti, tárgyi feltételek adottak. A pénzügyi feltételek kapcsán kiemelendő, hogy két alpolgármester esetén – a tiszteletdíj és a költségtérítés kapcsán – a pénzügyi terhek növekedése várható.

Összességében megállapítható, hogy a rendelet megalkotása nem keletkeztet többletfeltételeket a korábbiakhoz képest.

Kérem a tisztelt Képviselő-testületet, hogy a mellékelt rendelet-tervezet megvitatni majd elfogadni szíveskedjen.

Zalaszentgrót, 2015. január 16.

Baracskai József

polgármester

1. számú melléklet

**Zalaszentgrót Város Önkormányzata Képviselő-testületének**

**…../2015. (I. .) önkormányzati rendelet tervezete**

**az önkormányzat Szervezeti és Működési Szabályzatáról szóló 25/2014. (XI. 28.) önkormányzati rendeletének módosításáról**

Zalaszentgrót Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 43. § (3) bekezdésében kapott felhatalmazás alapján, az Alaptörvény 32. cikk (1) bekezdés d) pontjában, valamint a Mötv. 42. § 2. pontjában és 53. § (1) bekezdésében meghatározott feladatkörében eljárva Zalaszentgrót Város Önkormányzata Képviselő-testületének Szervezeti és Működési Szabályzatáról szóló 25/2014. (XI.28.) önkormányzati rendeletének módosításáról a következőket rendeli el:

1. **§**

A Szervezeti és Működési Szabályzatáról szóló 25/2014. (XI. 28.) önkormányzati rendelet (a továbbiakban Rendelet) 55. §-a helyébe a következő rendelkezés lép:

*„55.§*

1. *A képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére legfeljebb kettő, társadalmi megbízatású alpolgármestert választhat.*
2. *Az alpolgármesterek tisztségüket társadalmi megbízatásában töltik be. Az alpolgármesterek tiszteletdíját a képviselő-testület állapítja meg.*
3. *Az alpolgármesterek a polgármester tartós akadályoztatása esetén, helyettesítési jogkörében elvégzik mindazokat a feladatokat, amelyeket a jogszabályok a polgármester feladataként határoznak meg.*
4. *Az alpolgármesteri tisztség betöltetlensége, továbbá a polgármester és az alpolgármesterek egyidejű akadályoztatása esetén a képviselő-testület legidősebb tagja gyakorolja a polgármester helyettesítésének feladatát és a képviselő-testület polgármesterrel kapcsolatos munkáltatói jogköréből adódó feladatokat.*
5. *Az alpolgármesterek általános és egyedi ügyekre kiterjedő feladatait a polgármester határozza meg. Az alpolgármesterek közül a polgármester bízza meg általános helyettesét.”*
6. **§**

E rendelet a kihirdetését követően napon lép hatályba, és hatálybalépését követő napon hatályát veszti.

|  |  |
| --- | --- |
| **Baracskai József**  **polgármester** | **Dr. Simon Beáta**  **jegyző** |

A rendelet 2015. január -én került kihirdetésre.

**Dr. Simon Beáta**

jegyző